ddrg/super_eurlex huggingface dataset:
H.

ottaa huomioon, että aikataulu, jota Marine Le Peniä vastaan nostetussa oikeusmenettelyssä on noudatettu, on tavanomainen lehdistöä ja muita tiedotusvälineitä koskevissa asioissa, eikä näin ollen ole syytä epäillä ”fumus persecutionis” -tapausta eli tilannetta, jossa on merkkejä tai todisteita aikomuksesta vahingoittaa jäsenen poliittista toimintaa;
B.

ottaa huomioon, että pöytäkirjassa N:o 7 olevan 8 artiklan mukaisesti Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella; ottaa huomioon, että tällaista koskemattomuutta on pidettävä, koska sen tarkoituksena on suojata Euroopan parlamentin jäsenten ilmaisunvapautta ja riippumattomuutta, absoluuttisena koskemattomuutena, joka on esteenä oikeudenkäynneille, jotka koskevat parlamentaaristen tehtävien hoidossa ilmaistua mielipidettä tai suoritettua äänestystä (2);
G.

ottaa huomioon, että Ranskan parlamentin jäsenille myönnetyn koskemattomuuden laajuus vastaa tosiasiallisesti Euroopan parlamentin jäsenille Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa myönnetyn koskemattomuuden laajuutta; toteaa Euroopan unionin tuomioistuimen todenneen, että jotta Euroopan parlamentin jäsen voi nauttia koskemattomuutta, hänen on täytynyt esittää mielipide tehtäviään hoitaessaan, mikä näin ollen merkitsee vaatimusta siitä, että ilmaistun mielipiteen ja parlamentaaristen tehtävien välillä on yhteys; huomauttaa, että tällaisen yhteyden on oltava suora ja ilmeinen;
K.

katsoo, että uudessa toimielinten sopimuksessa otetaan tavalla tai toisella huomioon tärkeimmät parlamentin perussopimus-, työjärjestys- ja toimielinasioiden valiokunnan huolenaiheet, jotka se esitti 22. huhtikuuta 2015 päivätyssä asiakirjassaan ”Contribution of AFCO to the position of the European Parliament for the negotiations on the revision of the Interinstitutional Agreement on Better Law-Making”;
G.

katsoo, että ei ole Euroopan parlamentin tehtävä tulkita kansallisia sääntöjä parlamentin jäsenten erioikeuksista ja vapauksista; toteaa, että vaikuttaa kuitenkin aiheelliselta muistuttaa, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan tavoite on ensisijaisesti turvata jäsenten riippumattomuus takaamalla, että heitä ei painosteta uhkaamalla heitä pidätyksellä tai oikeusmenettelyllä Euroopan parlamentin istuntokausien aikana; toteaa, että tässä tapauksessa on kiistatonta, että kyseistä jäsentä ei ole painostettu, koska oikeudenkäynti liittyy jäsenen itsensä ilmoittamiin uhkauksiin ja hän on itse ollut puhelimitse esitettyjen uhkausten kohteena;
C.

toteaa, että asetusta (EU, Euratom) N:o 1311/2013 on tarkistettu vastaavasti neuvoston asetuksella (EU, Euratom) N:o 2015/623, jolla siirretään Euroopan maaseudun kehittämisen maatalousrahaston osalta vastaavat varainhoitovuonna 2014 käyttämättä määrärahat vuosien 2015 ja 2016 enimmäismääriin;
—

ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) ja erityisesti sen 65 artiklan 5 kohdan a, b ja c alakohdan,
”Tiedonhankintamatkojen ja näistä matkoista laadittujen raporttien ainoana tarkoituksena on antaa valiokunnalle tarvittavat tiedot, joiden avulla se voi jatkaa vetoomuksen käsittelyä. Tällaiset raportit laaditaan matkan osallistujien yksinomaisella vastuulla, ja heidän on pyrittävä yksimielisyyteen. Jos yksimielisyyttä ei saavuteta, raportissa on esitettävä eriävät tosiseikkoja koskevat havainnot tai arvioinnit. Raportti jätetään valiokunnalle hyväksyttäväksi yhtenä kokonaisuutena, ellei puheenjohtaja totea tapauksen mukaan, että raportin osiin voidaan jättää tarkistuksia. Näihin raportteihin ei sovelleta 52 artiklaa suoraan eikä soveltuvin osin. Jos valiokunta ei hyväksy raporttia, sitä ei toimiteta puhemiehelle.”
1.

päättää lisätä työjärjestyksen 187 artiklan 1 kohtaan tulkinnan seuraavasti: ”Mikäli valiokunnan varsinaisen jäsenen toimi vapautuu, samaan poliittiseen ryhmään kuuluvalla pysyvällä varajäsenellä on tilapäisesti oikeus osallistua äänestykseen varsinaisen jäsenen sijaan siihen saakka, kunnes varsinaiselta jäseneltä vapautunut paikka on täytetty väliaikaisesti 186 artiklan 5 kohdan mukaisesti tai, jos paikkaa ei täytetä väliaikaisesti, siihen saakka, kunnes uusi varsinainen jäsen on nimitetty. Tämä oikeus perustuu parlamentin päätökseen valiokunnan jäsenmäärästä ja sillä pyritään takaamaan se, että äänestykseen voi osallistua asianomaisen poliittisen ryhmän jäseniä yhtä monta kuin ennen valiokunnan jäsenen toimen vapautumista.”
Euroopan parlamentin päätös Umberto Bossin parlamentaarisen koskemattomuuden ja erioikeuksien puolustamista koskevasta pyynnöstä (2004/2101(IMM))



Virallinen lehti nro 157 E , 06/07/2006 s. 0070 - 0070



1. Euroopan parlamentin päätös Umberto Bossin parlamentaarisen koskemattomuuden ja erioikeuksien puolustamista koskevasta pyynnöstä (2004/2101(IMM)) Euroopan parlamentti, joka - ottaa huomioon Umberto Bossin asianajajan esittämän, 7. toukokuuta 2004 päivätyn pyynnön Bossin parlamentaarisen koskemattomuuden puolustamiseksi, josta ilmoitettiin täysistunnossa 22. heinäkuuta 2004 ja joka liittyy Brescian tuomioistuimessa vireillä olevaan rikosasiaan, - ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan, - ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1], - ottaa huomioon työjärjestyksen 6 artiklan 3 kohdan ja 7 artiklan, - ottaa huomioon oikeudellisten asioiden valiokunnan mietinnön (A6-0210/2005), A. ottaa huomioon, että Umberto Bossi oli Euroopan parlamentin jäsen neljännellä vaalikaudella (toimikausi alkoi 19. heinäkuuta 1994, valtakirja tarkastettiin 15. marraskuuta 1994, toimikausi päättyi 19. heinäkuuta 1999) ja viidennellä vaalikaudella (toimikausi alkoi 20. heinäkuuta 1999, valtakirja tarkastettiin 15. joulukuuta 1999, toimikausi päättyi 10. kesäkuuta 2001 esteellisyyden vuoksi), B. ottaa huomioon, että Euroopan parlamentin jäseniä ei voida alistaa tutkittaviksi, pidättää eikä haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella [2]; 1. päättää puolustaa Umberto Bossin parlamentaarista koskemattomuutta ja erioikeuksia; 2. ehdottaa, että parlamentti ilmoittaa edellä mainitun pöytäkirjan 9 artiklan mukaisesti ja ottaen huomioon oikeudenkäynnit asianomaisessa jäsenvaltiossa, ettei oikeudenkäyntejä saa jatkaa; kehottaa tuomioistuinta tekemään tarvittavat päätelmät; 3. kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Brescian tuomioistuimelle. [1] Asia 101/63, Wagner v. Fohrmann ja Krier, Kok. 1964, suomenkielinen erityispainos I, s. 203, ja asia 149/85, Wybot v. Faure ym., Kok. 1986, suomenkielinen erityispainos VIII, s. 729. [2] Euroopan yhteisöjen erioikeuksista ja vapauksista tehdyn pöytäkirjan 9 artikla. --------------------------------------------------
Euroopan parlamentin päätös politiikan haasteita ja rahoitusmahdollisuuksia laajentuneessa unionissa 2007—2013 käsittelevän väliaikaisen valiokunnan asettamisesta



Virallinen lehti nro 140 E , 09/06/2005 s. 0099 - 0099



P6_TA(2004)0005 Väliaikaisen valiokunnan asettaminen käsittelemään politiikan haasteita ja rahoitusmahdollisuuksia Euroopan parlamentin päätös politiikan haasteita ja rahoitusmahdollisuuksia laajentuneessa unionissa 2007—2013 käsittelevän väliaikaisen valiokunnan asettamisesta Euroopan parlamentti, joka - ottaa huomioon työjärjestyksen 175 artiklan, - ottaa huomioon puheenjohtajakokouksen 9. syyskuuta 2004 tekemän päätöksen ehdottaa, että asetetaan politiikan haasteita ja rahoitusmahdollisuuksia laajentuneessa unionissa 2007—2013 käsittelevä väliaikainen valiokunta, - ottaa huomioon 22. huhtikuuta 2004 antamansa päätöslauselman "Yhteisen tulevaisuuden rakentaminen — Politiikan haasteet ja rahoitusmahdollisuudet laajentuneessa unionissa 2007—2013" [1], - ottaa huomioon komission tiedonannon "Yhteisen tulevaisuuden rakentaminen — Politiikan haasteet ja rahoitusmahdollisuudet laajentuneessa unionissa 2007—2013" (KOM(2004)0101), - ottaa huomioon komission tiedonannon rahoitusnäkymistä 2007—2013 (KOM(2004)0487), - ottaa huomioon, että eri valiokuntien kantoja on koottava yhteen ja koordinoitava ja että budjettivaliokunnalle on annettava toimivaltuudet neuvoston kanssa käytäviin neuvotteluihin uudesta toimielinten välisestä sopimuksesta, joka sisältää rahoitusnäkymät; 1. päättää asettaa väliaikaisen valiokunnan, jolla on seuraavat tehtävät: a) EP:n poliittisten painopisteiden määrittely tulevia rahoitusnäkymiä silmällä pitäen sekä lainsäädännöllisellä että talousarvion tasolla, b) tulevien rahoitusnäkymien rakennetta koskevan ehdotuksen laatiminen näiden painopisteiden mukaisesti, c) Euroopan unionin menojen rahoituksen arviointi vuosina 2007—2013, d) ohjeellisen ehdotuksen laatiminen määrärahojen kohdentamisesta rahoitusnäkymien eri otsakkeille ja niiden sisällä painopisteiden ja ehdotetun rakenteen mukaisesti, 2. päättää, että väliaikaisen valiokunnan olisi esitettävä Euroopan parlamentille lopullinen mietintö ennen neuvoston yhteisen kannan antamista parlamentin neuvottelukannan määrittelyä varten, 3. muistuttaa siitä, että yksittäisiä talousarvio- ja lainsäädäntöehdotuksia käsitellään asianosaisissa valiokunnissa työjärjestyksen liitteen VI mukaisesti, 4. päättää, että väliaikaiseen valiokuntaan valitaan 50 jäsentä. [1] P5_TA(2004)0367. --------------------------------------------------
6.

korostaa oikeudenmukaista oikeudenkäyntiä koskevan oikeuden merkitystä ja kehottaa Tadžikistanin viranomaisia lopettamaan tutkinta- ja syytetoimien luokittelun ”salaiseksi”; kehottaa Tadžikistanin viranomaisia järjestämään puolustusasianajajille ja aktivisteille oikeudenmukaiset ja avoimet oikeudenkäynnit, antamaan aineelliset ja menettelylliset takeet Tadžikistanin kansainvälisten velvoitteiden mukaisesti sekä sallimaan kansainvälisten järjestöjen tutkia uudelleen kaikki raportoidut ihmisoikeuksien ja ihmisarvon loukkaukset; vaatii, että kaikkia Vuoristo-Badahšanin autonomisen alueen mielenosoitusten ja tilanteen vuoksi pidätettyjä on suojeltava kidutukselta ja huonolta kohtelulta, heillä on oltava mahdollisuus käyttää vapaasti ja esteittä valitsemaansa asianajajaa ja riippumattomien lääkärien palveluja ja heillä on oltava vapaus pitää yhteyttä perheenjäseniinsä kansainvälisen oikeuden mukaisesti; muistuttaa, että kiduttamalla saatu tunnustus missä tahansa menettelyssä loukkaa oikeutta oikeudenmukaiseen menettelyyn ja oikeudenkäyntiin ja on poikkeuksetta kielletty;
—

ottaa huomioon 6. lokakuuta 2020 annetun komission tiedonannon ”Länsi-Balkanin talous- ja investointisuunnitelma” (COM(2020)0641) ja 6. lokakuuta 2020 annetun komission yksiköiden valmisteluasiakirjan ”Guidelines for the Implementation of the Green Agenda for the Western Balkans” (SWD(2020)0223),
3.

vahvistaa Pohjois-Makedonian ja koko Länsi-Balkanin alueen geostrategisen merkityksen ja niiden tulevaisuuden osana EU:ta; muistuttaa jäsenvaltioita siitä, että laajentumispolitiikan on perustuttava objektiivisiin kriteereihin; toteaa, että unionin laajentumispolitiikka on ollut sen ulkopolitiikan vaikuttavin väline ja että Länsi-Balkanin täysimääräinen yhdentyminen on EU:n poliittisen, turvallisuuteen liittyvän ja taloudellisen edun mukaista geostrategisena investointina vakaaseen ja menestyvään unioniin; korostaa, että liittymisneuvottelujen virallinen käynnistäminen on investointi EU:n uskottavuuteen sekä alueen vakauteen, vaurauteen ja meneillään oleviin sovitteluprosesseihin;
O.

ottaa huomioon, että Toimittajat ilman rajoja -järjestön mukaan Afganistanissa on suljettu 231 tiedotusvälinettä, mikä on 40 prosenttia maan kaikista tiedotusvälineistä; ottaa huomioon, että 80 prosenttia 6 400:sta työpaikkansa menettäneestä toimittajasta on naisia; ottaa huomioon, että on määrätty rajoituksia, joilla paikallisia ja kansainvälisiä tiedotusvälineitä, kuten BBC, on kielletty ja toimittajia on vangittu, pidätetty ja pahoinpidelty;
A.

ottaa huomioon, että Venäjän Ukrainaa vastaan käymä hyökkäyssota on vaikuttanut suhteettomasti Moldovan tasavaltaan pääasiassa siksi, että hyökkäyksen alkamisen jälkeen Moldovaan on saapunut yli 450 000 pakolaista, joista lähes 100 000 on jäänyt maahan, mikä on asukasta kohti laskettuna eniten kaikista Ukrainasta pakolaisia vastaanottaneista maista, mutta myös menetetyn kaupan sekä energian ja kuljetusten hintojen nousun vuoksi;
92.

korostaa, että sosiaaliset verkostot ovat sukupuolistuneen syrjinnän ja häirinnän lähde; korostaa, että hallitusten on tehostettava toimiaan näiden verkostojen sekä digitaalisten alustojen sääntelemiseksi paremmin sukupuolistuneen verkkoväkivallan ja verkkokiusaamisen torjumiseksi; toteaa, että tämä on merkittävä este naisten ja tyttöjen pääsylle digitaaliympäristöihin ja heidän osallistumiselleen verkossa ja vaikeuttaa vakavasti tyttöjen ja naisten poliittista osallistumista erityisesti silloin, jos heillä on intersektionaalinen identiteetti, sillä he ilmoittavat verkkoväkivallasta useammin; kehottaa laatimaan kohdennettuja suojelumekanismeja naisille verkossa ja edistämään edelleen naisten osallistumista tekoälyn suunnitteluun, tuottamiseen ja kehittämiseen, jotta voidaan torjua sukupuolistereotypioiden ja -ennakkoluulojen ylläpitämistä; korostaa tarvetta panna täytäntöön asianmukaiset rikosoikeudelliset säännökset verkossa tapahtuvan hyväksikäytön, uhkaavien viestien, seksuaalisen häirinnän ja ilman suostumusta tapahtuvan yksityisten kuvien jakamisen torjumiseksi;
H.

ottaa huomioon, että komission puheenjohtaja antoi 27. helmikuuta 2022 lausuman nykyisistä ja tulevista suhteista Ukrainaan ja totesi, että ”he kuuluvat meihin ja he ovat yksi meistä ja me haluamme heidät mukaan”; toteaa, että yhä useampi ukrainalainen siviili menettää henkensä sodassa, jonka Venäjä aloitti Ukrainan kansaa vastaan; toteaa, että sadat ovat haavoittuneet ja sadat tuhannet ovat lähteneet kodeistaan tai paenneet naapurimaihin; ottaa huomioon, että saatujen tietojen mukaan venäläiset joukot ovat syyllistyneet lukuisiin kansainvälisen humanitaarisen oikeuden loukkauksiin, kuten asuinalueiden, sairaaloiden ja päiväkotien summittaiseen tulitukseen, julkisen ja yksityisen omaisuuden ryöstelyyn sekä siviili-infrastruktuurin mielivaltaiseen tuhoamiseen; ottaa huomioon, että kahdeksan vuotta kestäneessä konfliktissa, jota Venäjän federaatio on pitänyt yllä Itä-Ukrainassa, on menettänyt henkensä yli 14 000 ihmistä, sekä sotilashenkilöstöä että siviilejä, ja että väestön toimeentulo venäläisten hallinnassa olevilla ja siihen liitetyillä alueilla Ukrainassa ja ympäröivillä alueilla heikkenee edelleen vakavasti;
M.

ottaa huomioon, että toukokuussa 2022 pidettävien tulevien vaalien osalta on raportoitu lisääntyneistä mustamaalaus-, viha- ja disinformaatiokampanjoista ja kasvavista trollitehtaista Filippiinien kyberavaruudessa; ottaa huomioon, että sosiaalinen media on tärkein tiedonlähde Filippiineillä; ottaa huomioon, että tällaiset hyökkäykset kohdistuvat erityisesti naisiin ja vähemmistöryhmiin; ottaa huomioon, että viime aikoina yli 300 sosiaalisen median tiliä on poistettu roskapostia ja manipulointia koskevien sääntöjen rikkomisen johdosta; ottaa huomioon, että Filippiinien parlamentti hyväksyi verkossa tapahtuvan väärinkäytöksen torjumiseksi lain, jonka mukaan sosiaalisen median käyttäjien on rekisteröitävä laillinen henkilöllisyytensä uusia tilejä luotaessa; ottaa huomioon perustellun huolen siitä, että hallitus voi käyttää tätä lakia väärin toteuttaakseen toimittajiin ja kansalaisyhteiskuntaan kohdistuvia hyökkäyksiä; ottaa huomioon, että Filippiinien viranomaiset eivät ole pyytäneet EU:ta lähettämään vaalitarkkailuvaltuuskuntaa;
B.

ottaa huomioon, että Kimberleyn prosessin sertifiointijärjestelmässä konfliktitimanteilla tarkoitetaan raakatimantteja, joita kapinallisliikkeet tai niiden liittolaiset käyttävät rahoittaakseen konfliktia, jonka tarkoituksena on horjuttaa laillisia hallituksia; ottaa huomioon, että Kimberleyn prosessin sertifiointijärjestelmän mukaan se on pystynyt pysäyttämään lähes täysin konfliktitimanttien kaupan sen alun perin määritellyssä muodossa ja että tämän kaupan osuus myydyistä raakatimanteista on nyt alle prosentin, kun se vuonna 2003 oli 15 prosenttia;
B.

ottaa huomioon, että covid-19-pandemia on kärjistänyt aiempia epäkohtia ja eriarvoisuutta, lisännyt entisestään humanitaarisen avun tarvetta – erityisesti nälkä on lisääntynyt jyrkästi ja ruokahuolto on heikentynyt, sillä lähes 300 miljoonaa ihmistä on vaarassa ajautua akuuttiin elintarvikepulaan ja yli 40 miljoonan ihmisen kohdalla kyse on akuutista ruokaturvan heikentymisestä – ja haitannut humanitaarisen avun toimittamista rajojen sulkemisen ja muiden rajoitusten, kuten aseellisten konfliktien osapuolten yrittämien toimien, seurauksena; katsoo, että humanitaaristen tarpeiden kasvu johtuu osittain siitä, ettei kehitysavulla olla puututtu riittävästi epävakautta synnyttäviin tekijöihin; ottaa huomioon, että Taloudellisen yhteistyön ja kehityksen järjestön mukaan humanitaarinen apu kaikille epävakaille valtiolle lisääntyi 38 prosenttia vuosina 2015–2016, kun taas maakohtaisesti ohjelmoitava kehitysapu epävakaille valtioille ei lisääntynyt samana ajanjaksona (12); ottaa huomioon, että vuosina 2014–2018 humanitaarinen apu muodosti toiseksi suurimman osuuden ulkomaisesta kehitysavusta kehitysapukomitean 29 maassa (13);
—

ottaa huomioon 24. maaliskuuta 2021 julkistetun Eurydice-verkoston raportin ”Teachers in Europe: careers, development and well-being”, lokakuussa 2020 julkistetun sisäasioiden pääosaston rakenne- ja koheesiopolitiikkayksikön tutkimuksen ”Towards a European Education – Critical perspectives on challenges ahead” ja toukokuussa 2021 julkistetun tutkimuksen ”Education and youth in post-COVID-19 Europe – crisis effects and policy recommendations”,
P9_TA(2021)0441

Ilmasto-, energia- ja ympäristöalan valtiontuen suuntaviivat

Euroopan parlamentin päätöslauselma 21. lokakuuta 2021 ilmasto-, energia- ja ympäristöalan valtiontuen suuntaviivoista (2021/2923(RSP))

(2022/C 184/13)

Euroopan parlamentti, joka

ottaa huomioon komission todenneen, että energia- ja ympäristötuen suuntaviivojen tarkistuksella on kaksi päämotiivia eli suuntaviivojen soveltamisalan laajentaminen uusille aloille ja kaikkiin teknologioihin, joilla voidaan saavuttaa Euroopan vihreän kehityksen ohjelman tavoitteet, sekä yhteensopivuussääntöjen joustavuuden lisääminen; katsoo, että yhdenmukaistaminen ja johdonmukaisuus kaiken asiaa koskevan EU:n ympäristö- ja energialainsäädännön ja yleisesti unionin säännöstön kanssa on olennaisen tärkeää;

ottaa huomioon, että EU:n saattamiseksi vastuulliselle tielle kohti ilmastoneutraaliutta vuoteen 2050 mennessä EU on päättänyt vähentää kasvihuonekaasupäästöjään vähintään 55 prosentilla vuoteen 2030 mennessä ja että komissio on ehdottanut kaiken asiaa koskevan ilmasto- ja energialainsäädännön yhdenmukaistamista vastaavasti ja ehdottanut muun muassa vuodeksi 2030 unionin tavoitteita, joilla lisätään uusiutuvien energialähteiden osuutta vähintään 40 prosentilla ja energiatehokkuutta vähintään 36 prosentilla osana 55-valmiuspakettia;

palauttaa mieliin unionin ilmastotavoitteen, jonka mukaan päästöjä on vähennettävä vähintään 55 prosentilla vuoteen 2030 mennessä, kuten eurooppalaisessa ilmastolaissa säädetään, ja tavoitteen saavuttaa ilmastoneutraalius viimeistään vuoteen 2050 mennessä; toteaa, että monia ilmasto- ja energialakeja ollaan parhaillaan tarkistamassa niiden saattamiseksi vastaamaan näitä tavoitteita ja että vuodeksi 2030 ehdotettu uusiutuvaa energiaa koskeva tavoite on nyt ”vähintään 40 prosenttia” ja energiatehokkuutta koskeva tavoite ”vähintään 36 prosenttia”; huomauttaa, että siirtyminen ilmastoneutraaliin talousmalliin edellyttää merkittäviä investointeja sekä yksityiseltä että julkiselta sektorilta; korostaa, että toimien toteuttamatta jättämisestä aiheutuvat kustannukset nousevat selvästi suuremmiksi kuin kustannukset EU:n ilmasto- ja energiatavoitteiden täyttämisestä;

6.

toteaa, että valtiontukea koskevien sääntöjen tavoitteena on helpottaa asteittaista luopumista fossiilisista polttoaineista; korostaa kuitenkin, että fossiilista kaasua koskeville hankkeille mahdollisesti vielä annettavan tuen olisi edistettävä kokonaispäästöjen merkittävää vähenemistä ja ehkäistävä pitkäaikaista lukkiutumista fossiilisiin polttoaineisiin huolehtimalla tulevaisuudenkestävästä suunnittelusta, esimerkkinä kaasuhankkeet, joille on asetettu sitova aikataulu niiden saattamiselle vetykäyttöön tarkoitetuiksi rakenteiksi energiainfrastruktuuria koskevan lainsäädännön mukaisesti; korostaa, että tarvitaan uusiutuviin energialähteisiin tehtäviä investointeja koskevia oikeasuhteisia aikatauluja, joita on valvottava mitä tarkimmin ja joihin on sovellettava mitä tiukimpia kriteerejä;
42.

ottaa huomioon, että covid-19-pandemia on lisännyt kotiintoimitusten määrää ja erityisesti pakettiautojen ja kaksipyöräisten moottoriajoneuvojen, kuten mopojen ja polkupyörien käyttöä, mikä on vauhdittanut uusien alustatyyppien ja liiketoimintamallien ilmaantumista; kehottaa komissiota varmistamaan, että ammattimaiset pakettiautonkuljettajat saavat asianmukaisen koulutuksen, ja puuttumaan ongelmaan, joka liittyy pakettiautonkuljettajien väsymykseen ja ylinopeuteen erityisesti kotiintoimitusten suuren lisääntymisen vuoksi; kehottaa lisäksi komissiota harkitsemaan katsastusjärjestelmän tiukentamista ja pakettipalvelujen tarjoajien käyttämien pakettiautojen lisätarkastuksia koskevan velvoitteen käyttöönottoa, kun tietty ajokilometrimäärä on saavutettu, ja harkitsemaan tämän velvoitteen ulottamista muihin näihin luokkiin kuuluviin ajoneuvoihin, joita käytetään muihin kaupallisiin tarkoituksiin, osana liikennekelpoisuuspaketin tarkistamista; kehottaa komissiota esittämään kuljetushenkilöstön turvallisuutta koskevan suosituksen, mukaan lukien työnantajia ja yrityksiä koskevat vaatimukset varmistaa turvallisuusvarusteiden ja turvallisten ajoneuvojen tarjonta ja käyttö sekä sovellusten ja interaktiivisten alustojen kaltaisia sähköisiä välineitä, joita heidän mahdollisesti on käytettävä, koskeva koulutus;
56.

palauttaa mieliin, että EU-ohjausjakso on vakiintunut kehys, jolla koordinoidaan budjetti-, talous-, sosiaali- ja työllisyyspolitiikkaa koko Euroopan unionissa ja tuetaan EU:n pitkäaikaisia kestävän kasvun, kestävän julkisen talouden ja ylöspäin tapahtuvan lähentymisen tavoitteita; panee merkille, että ohjausjaksoa on sen käyttöönoton jälkeen laajennettu siten, että se kattaa muun muassa rahoitusalaan ja verotukseen liittyvät kysymykset sekä YK:n kestävän kehityksen tavoitteet; toteaa, että taloudellisen ja sosiaalisen palautumiskyvyn lisäämiseksi entisestään EU:n on noudatettava Euroopan sosiaalisten oikeuksien pilarin periaatteita; muistuttaa, että kestävän kasvun edistäminen tarkoittaa sellaisen finanssipolitiikan edistämistä, jolla pyritään saavuttamaan keskipitkällä aikavälillä maltillisella tasolla oleva julkisen talouden rahoitusasema ja varmistamaan julkisen talouden kestävyys, edistämään sosiaalisesti oikeudenmukaisia rakenneuudistuksia, lisäämään investointeja kasvupotentiaalin lisäämiseksi ja tukemaan osallistavaa siirtymää kestävään ja digitaaliseen talouteen; korostaa, että on tärkeää lisätä työllisyys- ja sosiaaliasioista vastaavien ministerien ja valtiovarainministerien välistä yhteistyötä politiikan koordinoinnissa erityisesti euroalueella; panee merkille, että EU-ohjausjakson käsite otettiin käyttöön asetuksella (EU) N:o 1175/2011, joka on osa EU:n talouden ohjausjärjestelmän uudelleentarkastelua, ja pitää myönteisinä komission ehdotuksia ohjausjakson parantamisesta;